title: Директива 95/43/ЕО на Комисията от 20 юли 1995 година към Директива 92/51/ЕИО на Съвета относно втора обща система за признаване на професионалното образование и обучение за допълнение на Директива 89/48/ЕИО (текст от значение за ЕИП)

text:
Важна правна забележка

|

31995L0043

Официален вестник n° L 184 , 03/08/1995 стр. 0021 - 0033 специално чешко издание глава 05 том 02 стр. 246  - 258 специално испанско издание глава 05 том 02 стр. 246  - 258 специално унгарско издание глава 05 том 02 стр. 246  - 258 специално литвийско издание глава 05 том 02 стр. 246  - 258 LV.ES глава 05 том 02 стр. 246  - 258 MT.ES глава 05 том 02 стр. 246  - 258 PL.ES глава 05 том 02 стр. 246  - 258 SK.ES глава 05 том 02 стр. 246  - 258 специално словенско издание глава 05 том 02 стр. 246  - 258

		19950720Директива 95/43/ЕО на Комисиятаот 20 юли 1995 годинакъм Директива 92/51/ЕИО на Съвета относно втора обща система за признаване на професионалното образование и обучение за допълнение на Директива 89/48/ЕИО(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/51/ЕИО на Съвета от 18 юни 1992 г. относно втора обща система за признаване на професионалното образование и обучение за допълнение на Директива 89/48/ЕИО [1], изменена с Директива 94/38/ЕО на Комисията [2], и по-специално член 15 от нея,като има предвид, че при разглеждането на мотивирана молба за добавяне на курс за образование или обучение към списъка в приложение В или Г, съгласно член 15, параграф 2 от Директива 92/51/ЕИО Комисията е задължена да провери по-конкретно дали придобитата в резултат на курса квалификация дава на притежателя степен на професионално образование или обучение на по-високо ниво в сравнение с курса след средно образование, посочен в член 1, буква а), първа алинея, второ тире, i), и сходно ниво на отговорност и дейност;като има предвид, че правителството на Нидерландия е отправило мотивирани молби за изменение на приложения В и Г към Директива 92/51/ЕИО, а правителството на Австрия е отправило мотивирана молба за изменение на приложение Г;като има предвид по-специално, че курсовете на обучение, които следва да се добавят в приложение В към Директива 92/51/ЕИО по отношение на Нидерландия, имат същата структура и продължителност, ниво на отговорност и функции, които те придават на вече включените в приложението;като има предвид, че съгласно член 2 от Директива 92/51/ЕИО разпоредбите на настоящата директива не са приложими към дейностите, включени в приложното поле на една от директивите от приложение А, включително директивите, станали приложими към извършването като заето лице на посочените в приложение Б дейности дори в случаите, когато гражданин на държава-членка е завършил един от "курсовете с особена структура", посочени в приложение Г;като има предвид по-специално, че курсовете на обучение, които следва да се включат в списъка в приложение Г към Директива 92/51/ЕИО по отношение на Нидерландия и Австрия, имат сходна структура с определени курсове на обучение от приложение В и с някои курсовете на обучение, които вече са включени в приложение Г, и неизменно предполагат обща продължителност от 13 години или повече;като има предвид, че съгласно член 17, параграф 2 от Директива 92/51/ЕИО и с оглед на повишаването на ефективността на общата система, държавите-членки, чиито курсове на образование и обучение са изброени в приложение Г, следва да изпратят на Комисията и на другите държави-членки списък на съответните дипломи;като има предвид, че за улесняване на четенето на приложения В и Г към Директива 92/51/ЕИО следва да се публикуват списъците с измененията;като има предвид, че предвидените в настоящата директива разпоредби съответстват на становището на Комитета, създаден по член 15 от Директива 92/51/ЕИО,ПРИЕ НАСТОЯЩАТА ДИРЕКТИВА:Член 1Приложения В и Г към Директива 92/51/ЕИО се изменят, както е посочено в приложение I към настоящата директива.Член 2Изменените списъци на курсовете на образование и обучение, фигуриращи в приложения В и Г към Директива 92/51/ЕИО, са дадени в приложение II към настоящата директива.Член 31. Държавите-членки приемат законовите, подзаконовите и административните разпоредби, необходими, за да се съобразят с настоящата директива преди 31 октомври 1995 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното законодателство, които приемат в областта, уредена с настоящата директива.Член 4Настоящата директива влиза в сила на двадесетия ден след публикуването ѝ в Официален вестник на Европейските общности.Съставено в Брюксел на 20 юли 1995 година.За КомисиятаMario MontiЧлен на Комисията[1] ОВ L 209, 24.7.1992 г., стр. 25.[2] ОВ L 217, 23.8.1994 г., стр. 8.--------------------------------------------------19950720ПРИЛОЖЕНИЕ IА. Приложение В се изменя, както следва:1. а) В "1. Курсове на обучение по парамедицинска и социално-педагогическа дейност" под заглавието "В Люксембург" последното тире "детски възпитател ()" се създават следното заглавие и следното тире:"В Нидерландия“:- помощник на ветеринарен лекар ("")".б) В "1. Курсове за обучение по парамедицинска и социално-педагогическа дейност" под заглавието "които представляват курсове на образование и обучение с обща продължителност най-малко 13 години, от които", след последното тире се добавя следното тире:- "— или за помощник на ветеринарен лекар ("") в Нидерландия – три години професионално обучение в специализирано училище (схема "") или като алтернатива, три години професионално обучение в двойна система на чиракуване (""), като и двете форми завършват с изпит."2. a) В "3. Морски сектор, a) Морски транспорт" под заглавието "В Нидерландия" се добавя следното тире:- "— служители, назначени на служба в помощ на морския превоз ("")."б) В "3. Морски сектор, a) Морски транспорт", под заглавието "Обучение за следните професии" тирето- "— В Нидерландия – курс с продължителност 14 години, от които най-малко две години в специализирано професионално учебно заведение, последвано от 12-месечен стаж"се заменя със следното тире:- "— В Нидерландия:- за първи помощник-капитан (съд за каботажно плаване) (с допълнително обучение) ("") и механик на крайбрежен кораб (с диплома) (""), курс с продължителност 14 години, от които най-малко две години в специализирано професионално учебно заведение, последвано от 12-месечен стаж;- за служителите, назначени на служба в помощ на морския превоз ("") – курс с обща продължителност най-малко 15 години, от които минимум три години висше професионално обучение ("") или средно техническо образование (""), последвани от национални и регионални курсове за специализация, всеки от тях с продължителност най-малко 12 седмици теоретична подготовка и изпит при завършването им."3. a) В "4. Технически сектор" под заглавието "В Нидерландия" се добавя следното тире:- "— лице, което изработва зъбни протези ("")".б) В "4. Технически сектор" под заглавието "В Нидерландия" текстът след тирето "съдебен изпълнител" се заменя със следното:"което представлява учебен курс и професионално обучение- за съдебен изпълнител ("") с обща продължителност 19 години, включително осем години задължително образование, последвани от осем години средно образование, включително четири години техническо образование, което завършва с държавен изпит и е последвано от тригодишен курс на теоретично и практическо професионално обучение,- за лице, което изработва зъбни протези ("") – общо минимум 15 години редовно обучение и три години задочно обучение, включително осем години основно образование, четири години общообразователен среден курс, три години професионално обучение с теоретична и практическа подготовка за зъботехник, допълнени с три години задочно обучение като лице, което изработва зъбни протези, което завършва с изпит."Б. В приложение Г се допълват следните раздели:a) ""В Нидерландия":Следните регламентирани курсове:- регламентирани курсове на обучение с обща продължителност най-малко 15 години, предпоставка за които е успешното завършване на осем години основно образование плюс четири години или общообразователен среден курс (""), или подготвително професионално обучение (""), или по-висока степен на средно образование, което изисква завършване на три- или четиригодишен курс в колеж за професионална подготовка ("") и приключва с изпит,- регламентирани курсове на обучение с обща продължителност най-малко 16 години, предпоставка за които е успешното завършване на осем години основно образование плюс минимум четири години подготвително професионално обучение (""), или по-висока степен на средно образование, което изисква завършване на четиригодишен курс на професионална подготовка в системата на чиракуване, включваща минимум един ден теоретична подготовка седмично в колеж и практическа подготовка през останалите дни в професионално-учебен център или фирма и приключваща с изпит от второ или трето ниво,Нидерландските власти изпращат на Комисията и на останалите държави-членки списък на включените в настоящото приложение курсове на обучение."б) ""В Австрия:"- Курсове във висши професионални училища ("") и висши учебни заведения по селско и горско стопанство (""), включително специализирани видове (""), чиито структура и ниво се определят със законови, подзаконови или административни разпоредби.Тези курсове имат обща продължителност най-малко 13 години и включват пет години професионално обучение, което завършва със заключителен изпит, чието успешно полагане е доказателство за професионална компетентност.- Курсове в майсторски училища (""), майсторски класове (""), индустриални майсторски училища ("") или строителни занаятчийски училища (""), чиито структура и ниво се определят със законови, подзаконови или административни разпоредби.Тези курсове имат обща продължителност най-малко 13 години, включително девет години задължително образование, последвани или от минимум три години професионално обучение в специализирано училище, или минимум три години подготовка във фирма и успоредно с това в професионално училище (""), като и двете форми завършват с изпит и се допълват от успешно завършване на минимум едногодишен курс на подготовка в майсторско училище, (""), майсторски класове (""), индустриално майсторско училище ("") или строително занаятчийско училище (""). В повечето случаи общата продължителност е най-малко 15 години, включително практически стаж, който или предшества курсовете на обучение в тези заведения, или се съпътства от задочни курсове (минимум 960 часа).Австрийските власти изпращат на Комисията и на останалите държави-членки списък на включените в настоящото приложение курсове на обучение."--------------------------------------------------19950720ПРИЛОЖЕНИЕ II"СПИСЪК НА КУРСОВЕТЕ С ОСОБЕНА СТРУКТУРА, ПОСОЧЕНИ В ЧЛЕН 1, БУКВА А), ПЪРВА АЛИНЕЯ, ВТОРО ТИРЕ, II)(ПРИЛОЖЕНИЕ В КЪМ ДИРЕКТИВА 92/51/ЕИО)1. Курсове на обучение по парамедицинска и социално-педагогическа дейностОбучение за следните професии:В Германия:- педиатрична сестра (""),- физиотерапевт ("" [1],- трудов терапевт (""),- говорен терапевт (логопед) (""),- ортоптик (""),- детски възпитател, признат от държавата (""),- възпитател-терапевт, признат от държавата (""),- медицински лабораторен техник (""),- медицински рентгенов техник (""),- медицински техник по функционална диагностика (""),- ветеринарен техник (""),- диетолог (""),- фармацевтичен техник ("") преди 31 март 1994 г. в бившата Германска демократична република или на територията на новите провинции,- психиатрична сестра (""),- говорен терапевт (логопед) ("").В Италия:- зъботехник (""),- оптик (""),- подолог (""),В Люксембург:- медицински рентгенов техник (),- медицински лабораторен техник (),- психиатрична сестра (),- медицински техник – хирургия (),- педиатрична сестра (),- медицинска сестра – анестезиология (),- квалифициран/а масажист/ка (),- детски възпитател (),В Нидерландия:- помощник на ветеринарен лекар(""),които представляват курсове на образование и обучение с обща продължителност най-малко 13 години, от които:i) или най-малко три години професионално обучение в специализирано училище, което завършва с изпит и в някои случаи е последвано от едногодишен или двугодишен курс на специализация, който завършва с изпит,ii) или най-малко две години и половина професионално обучение в специализирано училище, което завършва с изпит и е последвано от трудов стаж по специалността най-малко шест месеца или стаж най-малко шест месеца в одобрено заведение,iii) или най-малко две години професионално обучение в специализирано училище, което завършва с изпит и е последвано от трудов стаж по специалността най-малко една година или стаж най-малко една година в одобрено заведение,iv) или за помощник на ветеринарен лекар ("dierenartassisten") в Нидерландия три години професионално обучение в специализирано училище (схема "") или като алтернатива три години професионално обучение в двойна система на чиракуване (""), като и двете форми завършват с изпит.Обучение за следните професии:В Австрия:- оптик, специализиран в контактните лещи (""),- педикюрист (""),- производител на слухови апарати (""),- фармацевт (""),които представляват курсове на образование и обучение с обща продължителност най-малко 14 години, включително минимум пет години обучение в структурирана рамка, разделени на чиракуване в продължение на минимум три години, което включва обучение отчасти на работното място, отчасти в професионално учебно заведение, и професионална практика и стаж, които завършват с изпит по специалността, даващ право да се упражнява професията и да се обучават чираци,- масажист (""),което представлява курсове за образование и обучение с обща продължителност 14 години, включително пет години обучение в структурирана рамка, включващо чиракуване в продължение на две години, професионална практика и стаж в продължение на две години и едногодишен курс на обучение, който завършва с изпит по специалността, даващ право да се упражнява професията и да се обучават чираци,- детегледач/ка (""),- детски възпитател (""),които представляват курсове на образование и обучение с обща продължителност 13 години, включително пет години професионално обучение в специализирано училище, които завършват с изпит.2. Сектор на майсторите-занаятчии ("//"), който представлява курсове на образование и обучение относно умения извън приложното поле на директивите, посочени в приложение АОбучение за следните професии:В Дания:- оптик (""),Общата продължителност на този курс е 14 години, включително пет години професионално обучение, разделени на две години и половина теоретична подготовка в професионално учебно заведение и две години и половина практическа подготовка на работното място, като курсът завършва с изпит за правоспособност и дава право да се носи званието "майстор" (""),- ортопедист, ортопедичен техник (""),Общата продължителност на този курс е дванадесет и половина години, включително три и половина години професионално обучение, разделени на шест месеца теоретична подготовка в професионално учебно заведение и три години практическа подготовка на работното място, като курсът завършва с изпит за правоспособност и дава право да се носи званието "майстор" (""),- производител на ортопедични обувки (""),Общата продължителност на този курс е тринадесет и половина години, включително четири и половина години професионално обучение, разделени на две години теоретична подготовка в професионално учебно заведение и две и половина години практическа подготовка на работното място, като курсът завършва с изпит за правоспособност и дава право да се носи званието "майстор" (""),В Германия:- оптик (""),- зъботехник (""),- бандажист (""),- производител на слухови апарати (""),- ортопедичен техник (""),- производител на ортопедични обувки (""),В Люксембург:- оптик (""),- зъботехник (""),- производител на слухови апарати (""),- ортопедичен техник/бандажист (""),- производител на ортопедични обувки ("").Тези курсове имат обща продължителност от четиринадесет години, от които най-малко пет години обучение в структурирана учебна рамка, придобито отчасти на работното място и отчасти в професионално учебно заведение, и завършват с изпит, който трябва да бъде успешно издържан за упражняване на занаятчийска дейност самостоятелно или като заето лице със сходно ниво на отговорност.В Австрия:- бандажист (""),- производител на корсети (""),- оптик (""),- производител на ортопедични обувки (""),- ортопедичен техник (""),- зъботехник (""),- градинар (""),които представляват образование и обучение с обща продължителност най-малко 14 години, включително минимум пет години обучение в структурирана учебна рамка, разделени на чиракуване с продължителност минимум три години, включващо обучение отчасти на работното място и отчасти в професионално учебно заведение и професионална практика и стаж с продължителност минимум две години, като завършват с майсторски изпит, който дава правото да се упражнява професията, да се обучават чираци и да се използва званието "майстор" (""),Обучение на майстори-занаятчии в областта на селското и горското стопанство, а именно:- майстор по земеделие (""),- майстор по домашно стопанство (""),- майстор по градинарство (""),- майстор по зеленчукови култури (""),- майстор по овощарство и преработка на плодове (""),- майстор по лозарство и винопроизводство (""),- майстор по млекопроизводство и млекопреработка (""),- майстор по коневъдство (""),- майстор по рибарство (""),- майстор по птицевъдство (""),- майстор по пчеларство (""),- майстор по горско стопанство (""),- майстор по залесяване и управление на горите (""),- майстор по складиране на селскостопанската продукция ("Meister in der landwirtschaftlichen Lagerhaltung"),които представляват образование и обучение с обща продължителност най-малко 15 години, включително минимум шест години обучение в структурирана учебна рамка, разделени на чиракуване с продължителност минимум три години, включващо обучение отчасти на работното място и отчасти в професионално учебно заведение и професионална практика с продължителност три години, които завършват с майсторски изпит, даващ право да се упражнява професията, да се обучават чираци и да се използва званието "майстор" ("Meister").3. Морски секторa) Морски транспортОбучение за следните професии:В Дания:- капитан на кораб (""),- първи помощник-капитан (""),- кормчия, палубен офицер (""),- палубен офицер (""),- механик (""),- първи механик (""),- първи механик/дежурен механик (""),В Германия:- капитан на голям съд за каботажно плаване (""),- капитан на съд за каботажно плаване (""),- палубен офицер на голям съд за каботажно плаване (""),- палубен офицер на съд за каботажно плаване (""),- главен инженер, категория В — ръководител на машинното отделение (""),- корабен механик, категория В — ръководител на машинното отделение (""),- корабен инженер, категория В (""),- корабен механик, категория В — офицер-механик с еднолична отговорност (""),В Италия:- палубен офицер (""),- офицер-механик (""),В Нидерландия:- първи помощник-капитан (съд за каботажно плаване) (с допълнително обучение) (""),- механик на крайбрежен кораб (с диплома) (""),- служители, назначени на служба в помощ на морския превоз (""),което представлява обучение:- в Дания – девет години основно образование, последвани от курс по основно обучение и/или морска служба между 17 и 36 месеца и допълнени:i) за палубен офицер – с една година специализирано професионално обучение,ii) за останалите – с три години специализирано професионално обучение,- в Германия – обща продължителност между 14 и 18 години, включително тригодишен основен курс на професионално обучение и една година морска служба, последвани от една или две години специализирано професионално обучение, допълнено при необходимост с две години трудов стаж по специалността в мореплаването,- в Италия – обща продължителност 13 години, от които минимум пет години професионално обучение, което завършва с изпит и е последвано при необходимост от практически стаж,- в Нидерландия:i) за първи помощник-капитан (съд за каботажно плаване) (с допълнително обучение) ("") и механик на крайбрежен кораб (с диплома) (""), курс с продължителност 14 години, от които най-малко две години в специализирано професионално учебно заведение, последвани от 12-месечен стаж;ii) за служители, назначени на служба в помощ на морския превоз ("") – курс с обща продължителност най-малко 15 години, от които минимум три години висше професионално образование ("") или средно техническо образование (""), последвани от национални и регионални курсове за специализация, всеки от тях с продължителност най-малко 12 седмици теоретична подготовка и завършващи с изпит,които са признати по силата на Международната конвенция STCW (Международна конвенция за вахтената служба и нормите за подготовка и освидетелстване на моряците, 1978 г.).б) Морски риболовОбучение за:В Германия:- капитан, океански риболов (""),- капитан, крайбрежен риболов (""),- палубен офицер, океански плавателен съд (""),- палубен офицер, съд за каботажно плаване (""),В Нидерландия:- първи помощник-капитан/механик V (""),- механик IV (риболовен кораб) (""),- първи помощник-капитан IV (риболовен кораб) ("stuurman IV visvaart"),- първи помощник-капитан/механик VI ("stuurman werktuigkundige VI"),което представлява обучение:- в Германия – с обща продължителност между 14 и 18 години, включително тригодишен основен курс на професионално обучение и една година морска служба, последвани от една или две години специализирано професионално обучение, допълнено при необходимост с две години трудов стаж по специалността в мореплаването,- в Нидерландия – курс с продължителност между 13 и 15 години, от които най-малко две години в специализирано професионално училище и 12-месечен трудов стаж по специалността,и е признато по силата на Конвенцията Торемолинос (Международна конвенция за безопасността на риболовните кораби от 1977 г.).4. Технически секторОбучение за следните професии:В Италия:- геодезист (""),- земемер (""),което представлява курс на средно техническо образование с обща продължителност най-малко 13 години, включващ осем години задължително образование, последвано от пет години средно образование, включително три години професионална подготовка, което завършва със зрелостен изпит и се допълва:i) за геодезистите – или с практически стаж от най-малко две години в професионална кантора или с пет години трудов стаж по специалността,ii) за земемерите – със завършване на практически стаж от най-малко две години,последвано от държавен изпит.В Нидерландия:- съдебен изпълнител (""),- лице, което изработва зъбни протези (""),което представлява учебен курс и професионално обучение:i) за съдебен изпълнител ("") – с обща продължителност 19 години, включително осем години задължително образование, последвани от осем години средно образование, включително четири години техническо образование, което завършва с държавен изпит и е допълнено от тригодишен курс на теоретично и практическо професионално обучение,ii) за лице, което изработва зъбни протези ("") – с обща продължителност най-малко 15 години редовно обучение и три години задочно, включително осем години основно образование, четири години общообразователен среден курс, три години професионално обучение с теоретична и практическа подготовка за зъботехник, допълнено от три години задочно обучение като лице, което изработва зъбни протези, което завършва с изпит.В Австрия:- лесничей (""),- технически консултации (""),- агент по заетостта (""),- трудов посредник (""),- инвестиционен съветник (""),- частен детектив (""),- охранител (""),- агент по недвижими имоти (""),- управител на недвижими имоти (""),- рекламен агент (""),- технически ръководител на строителен обект (""),- бюро за събиране на вземанията (""),което представлява образование и обучение с обща продължителност най-малко 15 години, включително осем години задължително образование, последвани от минимум пет години средно техническо или търговско образование, което завършва с изпит по техника или търговия, допълнени от минимум две години образование и обучение на работното място, които завършват с изпит по специалността,- застрахователен консултант (""),което представлява образование и обучение с обща продължителност 15 години, включително шест години обучение в структурирана учебна рамка, разделено на чиракуване в продължение на три години и тригодишен курс на професионална практика и обучение, който завършва с изпит,- майстор – строител/проектиране и технически изчисления ("Planender Baumeister"),- майстор – дърводелец/проектиране и технически изчисления ("Planender Zimmermeister"),което представлява образование и обучение с обща продължителност най-малко 18 години, включително минимум девет години професионално обучение, разделено на четири години средно техническо образование и пет години професионална практика и обучение, които завършват с изпит по специалността, даващ право да се упражнява професията и да се обучават чираци, доколкото обучението се отнася до правоспособността да се проектират сгради, да се правят технически изчисления и да се упражнява строителен надзор ("привилегия на Мария Тереза").5. Курсове в Обединеното кралство, акредитирани като национални професионални квалификации (National Vocational Qualifications) или шотландски професионални квалификации (Scottish Vocational Qualifications)Обучение за:- лаборант ("medical laboratory scientific officer"),- минен електроинженер ("mine electrical engineer"),- машинен инженер в мините ("mine mechanical engineer"),- признат социален работник – психично здраве ("approved social worker – mental health"),- пробационен служител ("probation officer"),- стоматолог-терапевт ("dental therapist"),- асистент-стоматолог ("dental hygienist"),- оптик, производител на очила ("dispensing optician"),- заместник-директор на мини ("mine deputy"),- експерт по несъстоятелността ("insolvency practitioner"),- лицензиран адвокат по операции с недвижими имоти ("licensed conveyancer"),- протезист ("prosthesist"),- първи помощник-капитан – товарни/пътнически кораби – без ограничения ("first mate – freight/passenger ships – unrestricted"),- втори помощник-капитан – товарни/пътнически кораби – без ограничения ("second mate – freight/passenger ships – unrestricted"),- трети помощник-капитан – товарни/пътнически кораби – без ограничения ("third mate – freight/passenger ships – unrestricted"),- палубен офицер – товарни/пътнически кораби – без ограничения ("deck officer – freight/passenger ships – unrestricted"),- офицер-механик – товарни/пътнически кораби – в неограничена търговска зона ("engineer officer - freight/passenger ships – unlimited trading area"),- агент по търговските марки ("trade mark agent"),което води до квалификации, акредитирани като национални професионални квалификации (National Vocational Qualifications - NVQs) или одобрени или признати като равностойни от Националния съвет по професионална квалификация (National Council for Vocational Qualifications), или в Шотландия, акредитирани като шотландски професионални квалификации (Scottish Vocational Qualifications) на трето и четвърто равнище от Националната рамка на професионалните квалификации (National Framework of Vocational Qualifications) в Обединеното кралство.Нивата се определят, както следва:— Равнище 3 : компетенции в широка гама от разнообразни трудови дейности, изпълнявани при разнообразни условия, като повечето от тях са сложни и нерутинни. Съществува значителна отговорност и самостоятелност, като често пъти се налага контрол или насочване на други лица,— Равнище 4 : компетенции в широка гама от сложни технически или професионални дейности, изпълнявани при разнообразни условия и със съществена степен на лична отговорност и самостоятелност. Често пъти е налице отговорност за работата на други лица и за разпределяне на ресурси.СПИСЪК НА КУРСОВЕТЕ С ОСОБЕНА СТРУКТУРА, ПОСОЧЕНИ В ЧЛЕН 3, ПЪРВА АЛИНЕЯ, БУКВА Б), ТРЕТО ТИРЕ(ПРИЛОЖЕНИЕ Г КЪМ ДИРЕКТИВА 92/51/ЕИО)В Обединеното кралство:Регламентирани курсове, които водят до квалификации, акредитирани като национални професионални квалификации (National Vocational Qualifications – NVQs) от Националния съвет по професионална квалификация или в Шотландия, акредитирани като шотландски професионални квалификации (Scottish Vocational Qualifications) на трето и четвърто равнище от Националната рамка на професионалните квалификации в Обединеното кралство.Нивата се определят, както следва:— Равнище 3 : компетенции в широка гама от разнообразни трудови дейности, изпълнявани при разнообразни условия, като повечето от тях са сложни и нерутинни. Съществува значителна отговорност и самостоятелност, като често пъти се изисква контрол или насочване на други лица;— Равнище 4 : компетенции в широка гама от сложни технически или професионални дейности, изпълнявани при разнообразни условия и със съществена степен на лична отговорност и самостоятелност. Често пъти е налице отговорност за работата на други лица и за разпределяне на ресурси.В Германия:Следните регламентирани курсове:- регламентирани подготвителни курсове за упражняване на професиите "технически сътрудник" (""), "търговски сътрудник" (""), социални професии ("") и професията "признат от държавата преподавател по дихателни и говорни упражнения" ("") с обща продължителност най-малко 13 години, които изискват успешно завършен курс на средно образование ("") и включват:i) най-малко три години [2] професионално обучение в специализирано училище (""), което завършва с изпит и при необходимост, последвано от едногодишен или двугодишен курс на специализация, който също завършва с изпит;ii) или най-малко две и половина години в специализирано училище ("") с изпит накрая и последваща практика с продължителност не по-малко от шест месеца или стаж с продължителност не по-малко от шест месеца в одобрено заведение;iii) или най-малко две години в специализирано училище ("") с изпит накрая и последваща практика с продължителност не по-малко от една година или стаж с продължителност не по-малко от една година в одобрено заведение;- регламентирани курсове за професиите признат от държавата ("") техник (""), икономист (""), проектант ("" и семеен консултант ("") с обща продължителност най-малко 16 години, предпоставка за които е успешното завършване на задължителното образование или на равностойно образование и обучение (с продължителност не по-малко от девет години) и успешното завършване на курс в търговско училище ("") с продължителност най-малко три години и включващи, след завършване на най-малко две години трудов стаж по специалността, редовен курс на образование и обучение с продължителност най-малко две години или задочен курс на обучение или квалификация с равностойна продължителност;- регламентирани курсове и регламентирано продължавано обучение с обща продължителност най-малко 15 години, предпоставка за които е най-общо казано успешното завършване на задължителното образование (с продължителност най-малко девет години) и на професионално обучение (обикновено три години), и по принцип включващи най-малко две години трудов стаж по специалността (в повечето случаи три години) и изпит като част от продължителното обучение, подготовката за който обикновено предполага курс на обучение, който да протича или паралелно с трудовия стаж (минимум 1000 часа), или в редовна форма на обучение (минимум една година).Германските власти изпращат на Комисията и на останалите държави-членки списък на включените в настоящото приложение курсове на обучение.В Нидерландия:- регламентирани курсове на обучение с обща продължителност най-малко 15 години, предпоставка за които е най-общо казано успешното завършване на осем години основно образование плюс четири години или общообразователен среден курс (""), или подготвително професионално образование (""), или по-висока степен на средно образование, което изисква завършване на три- или четиригодишен курс в колеж за професионално обучение ("") и приключва с изпит,- регламентирани курсове на обучение с обща продължителност най-малко 16 години, предпоставка за които е най-общо казано успешното завършване на осем години основно образование плюс четири години минимум подготвително професионално обучение (""), или по-висока степен на средно образование, което изисква завършване на четиригодишен курс на професионално обучение в системата на чиракуване, включващ минимум един ден теоретична подготовка седмично в колеж и практическа подготовка през останалите дни в професионално-учебен център или фирма и приключващ с изпит от второ или трето ниво,Нидерландските власти изпращат на Комисията и на останалите държави-членки списък на включените в настоящото приложение курсове на обучение.В Австрия:- Курсове във висши професионални училища ("") и висши учебни заведения по селско и горско стопанство (""), включително специализирани видове (""), чиито структура и ниво се определят със законови, подзаконови или административни разпоредби.Тези курсове имат обща продължителност най-малко 13 години и включват пет години професионално обучение, което завършва със заключителен изпит, чието успешно полагане е доказателство за професионална компетентност.- Курсове в майсторски училища (""), майсторски класове (""), индустриални майсторски училища ("") или строителни занаятчийски училища (""), чиито структура и ниво се определят със законови, подзаконови и административни разпоредби.Тези курсове имат обща продължителност най-малко 13 години, включително девет години задължително образование, последвани или от минимум три години професионално обучение в специализирано училище, или минимум три години подготовка във фирма и успоредно с това в професионално училище (""), като и двете форми завършват с изпит и се допълват от успешно завършване на минимум едногодишен курс на обучение в майсторско училище, (""), майсторски класове (""), индустриално майсторско училище ("") или строително занаятчийско училище (""). В повечето случаи общата продължителност е най-малко 15 години, включително практически стаж, който или предшества курсовете на обучение в тези заведения, или се съпътства от задочни курсове (минимум 960 часа).Австрийските власти изпращат на Комисията и на останалите държави-членки списък на включените в настоящото приложение курсове на обучение.[1] От 1 юни 1994 г. наименованието на професията "Krankengymnast(in)" е заменено с "Physiotherapeut(in)". Въпреки това членовете на професионалната гилдия, които са получили дипломи преди тази дата, могат по собствено желание да продължават да използват досегашното наименование "Krankengymnast(in)".[2] Минималната продължителност може да бъде намалена под три години, ако съответното лице притежава необходимата квалификация за записване в университет ("Abitur"), тоест 13 години предварително образование и обучение или необходимата квалификация за записване в специализирано училище "Fachhochschule" ("Fachhochschulreife"), тоест 12 години предварително образование и обучение."--------------------------------------------------


title: Директива 2008/86/ЕО на Комисията от 5 септември 2008 година за изменение на Директива 98/8/ЕО на Европейския парламент и на Съвета за включване в приложение I към нея на тебуконазол като активно вещество (Текст от значение за ЕИП)

text:
               6.9.2008

               BG

               Официален вестник на Европейския съюз

               L 239/9

      ДИРЕКТИВА 2008/86/ЕО НА КОМИСИЯТА

   от 5 септември 2008 година
   за изменение на Директива 98/8/ЕО на Европейския парламент и на Съвета за включване в приложение I към нея на тебуконазол като активно вещество
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на биоциди на пазара (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) беше установен списък с активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва тебуконазол.

               (2)

               Съгласно Регламент (ЕО) № 1451/2007 на тебуконазола е направена оценка в съответствие с член 11, параграф 2 от Директива 98/8/ЕО за употреба в продуктов тип 8, консерванти за дърво, определени в приложение V към Директива 98/8/ЕО.

               (3)

               Дания бе определена за докладваща държава-членка и на 11 януари 2006 г. представи на Комисията доклада на компетентния орган, придружен от препоръка в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в доклада за оценка по време на заседанието на Постоянния комитет по биоцидите от 29 ноември 2007 г.

               (5)

               Прегледът във връзка с тебуконазола не разкри нерешени въпроси или други опасения, с които да трябва да се заеме Научният комитет по рисковете за здравето и околната среда.

               (6)

               От проучванията става ясно, че може да се очаква биоцидите, използвани като консерванти за дърво и съдържащи тебуконазол, да отговорят на изискванията на член 5 от Директива 98/8/ЕО. Поради това е целесъобразно тебуконазол да бъде включен в приложение I за продуктов тип 8, за да се гарантира, че във всички държави-членки разрешителните за биоциди, използвани като консерванти за дърво и съдържащи тебуконазол, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО. Все пак бяха установени недопустими рискове по отношение на третирането in situ на дърво на открито и на третирано дърво в продължителен контакт с вода. Разрешително за такова ползване ще изисква представяне на данни, доказващи, че продуктите могат да бъдат използвани без недопустими рискове за околната среда.

               (7)

               В светлината на констатациите на оценителния доклад е подходящо да се изисква да бъдат предоставени инструкции, които да показват, че третираният дървен материал след обработката следва да се съхранява върху непропусклива, твърда основа, така че да се предотвратят преките загуби в почвата и да се позволи събирането на загубите с цел повторната им употреба или депониране в съответствие с член 10, параграф 2, подточка i), буква г) от Директива 98/8/ЕО.

               (8)

               Важно е разпоредбите на настоящата директива да се прилагат едновременно във всички държави-членки, с цел да се осигури еднакво третиране на пазара на биоцидите, съдържащи активното вещество тебуконазол, както и да се улесни правилното функциониране на пазара на биоциди като цяло.

               (9)

               Следва да се отпусне разумен период от време, преди дадено активно вещество да бъде включено в приложение I, с цел да се позволи на държавите-членки и на заинтересованите страни да се подготвят за произтичащите от това нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва от датата на включване.

               (10)

               След включването на държавите-членки следва да се предостави разумен срок за прилагането на член 16, параграф 3 от Директива 98/8/ЕО, и по-специално за издаване, изменение или отменяне на разрешителни за биоцидни продукти в продуктов тип 8, съдържащи тебуконазол, с цел да се осигури постигане на съответствие с Директива 98/8/ЕО.

               (11)

               Следователно Директива 98/8/ЕО следва да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки приемат и публикуват не по-късно от 31 март 2009 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на горепосочените разпоредби и прилагат таблица на съответствието между въпросните разпоредби и настоящата директива.
   Те прилагат тези разпоредби от 1 април 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 5 септември 2008 година.

            За Комисията

         Stavros DIMAS

            Член на Комисията

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се добавя следната позиция № 6:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продуктите, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване, отнасящи се за активните вещества в тях)

                     Дата на изтичане на срока за включване

                     Продуктов тип

                     Специални разпоредби (1)

                     „6

                     тебуконазол

                     1-(4-хлорфенил)-4,4-диметил-3-(1,2,4-триазол-1-илметил)пентан-3-ол
                     ЕО № 403-640-2
                     CAS № 107534-96-3

                     950 g/kg

                     1 април 2010 г.

                     31 март 2012 г.

                     31 март 2020 г.

                     8

                     Държавите-членки гарантират, че при издаването на разрешителни се спазват следните условия:

                                 С оглед на идентифицираните рискове за почвените и водните участъци трябва да се вземат подходящи мерки за намаляване на риска с цел защита на тези участъци. По-специално върху етикетите и/или информационните листове за безопасност на разрешените за промишлена употреба продукти следва да бъде указано, че третираният наскоро дървен материал трябва да бъде съхраняван след третирането на закрито или върху непропусклива твърда основа, за да се предотвратят преките загуби в почвата или във водите, и че всички загуби трябва да се събират за повторна употреба или депониране,

                                 Освен това не могат да се издават разрешителни за третирането in situ на дърво на открито или на дърво, което ще бъде изложено на продължителен контакт с вода, освен ако са предоставени данни, доказващи, че продуктът ще отговаря на изискванията на член 5 и приложение VI, ако е необходимо чрез прилагане на подходящи мерки за намаляване на риска.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Директива 96/34/ЕО на Съвета от 3 юни 1996 година относно рамковото споразумение за родителския отпуск, сключено между Съюза на конфедерациите на индустриалците и на работодателите в Европа (UNICE), Европейския център на предприятията с държавно участие (CEEP) и Европейската конфедерация на профсъюзите (EКП)

text:
Важна правна забележка

|

31996L0034

Официален вестник n° L 145 , 19/06/1996 стр. 0004 - 0009 специално чешко издание глава 05 том 02 стр. 285  - 290 специално испанско издание глава 05 том 02 стр. 285  - 290 специално унгарско издание глава 05 том 02 стр. 285  - 290 специално литвийско издание глава 05 том 02 стр. 285  - 290 LV.ES глава 05 том 02 стр. 285  - 290 MT.ES глава 05 том 02 стр. 285  - 290 PL.ES глава 05 том 02 стр. 285  - 290 SK.ES глава 05 том 02 стр. 285  - 290 специално словенско издание глава 05 том 02 стр. 285  - 290

		19960603Директива 96/34/ЕО на Съветаот 3 юни 1996 годинаотносно рамковото споразумение за родителския отпуск, сключено между Съюза на конфедерациите на индустриалците и на работодателите в Европа (UNICE), Европейския център на предприятията с държавно участие (CEEP) и Европейската конфедерация на профсъюзите (EКП)СЪВЕТЪТ НА ЕВРОПЕЙСКИЯ СЪЮЗ,като взе предвид Споразумението за социалната политика, приложено към Протокол № 14 за социалната политика, приложен към Договора за създаване на Европейската общност, и по-специално член 4, параграф 2 от него,като взе предвид предложението на Комисията,(1) като има предвид, че въз основа на Протокола за социалната политика, държавите-членки, с изключение на Обединено кралство Великобритания и Северна Ирландия (наричани по-долу "държави-членки"), в своето желание да следват курса, начертан от Социалната харта от 1989 г., сключиха помежду си Споразумение за социална политика;(2) като има предвид, че социалните партньори, в съответствие с член 4, параграф 2 от Споразумението за социалната политика, могат съвместно да поискат споразуменията, сключени на общностно равнище, да бъдат прилагани по силата на решение на Съвета по предложение на Комисията;(3) като има предвид, че параграф 16 от Хартата на Общността за основните социални права на работниците относно равното третиране на мъжете и жените предвижда, inter alia, че "трябва също така да се разработят мерки, които да дадат възможност на мъжете и жените да съвместяват своите професионални и семейни задължения";(4) като има предвид, че Съветът, въпреки наличието на широк консенсус, не бе в състояние да предприеме действия по предложението за директива относно родителския отпуск по семейни причини [1], с измененията [2] от 15 ноември 1984 г.;(5) като има предвид, че съгласно член 3, параграф 2 от Споразумението за социалната политика, Комисията се консултира със социалните партньори за възможната насока на действие на Общността за съвместяване на професионалния и семейния живот;(6) като има предвид, че Комисията реши, след тази консултация, че са желателни действия от страна на Общността, да се консултират отново социалните партньори за съдържанието на предвиденото предложение, съгласно член 3, параграф 3 от упоменатото Споразумение;(7) като има предвид, че общите междуотраслови организации (UNICE, CEEP и ЕКП) уведомиха Комисията в съвместно писмо от 5 юли 1995 г. за своето желание да започнат процедурата, предвидена в член 4 от упоменатото Споразумение;(8) като има предвид, че упоменатите междуотраслови организации сключиха на 14 декември 1995 г. рамково споразумение за родителския отпуск; като има предвид, че те подадоха до Комисията съвместната си молба за прилагането на това рамково споразумение чрез решение на Съвета по предложение на Комисията, съгласно член 4, параграф 2 от упоменатото Споразумение;(9) като има предвид, че Съветът в своята Резолюция от 6 декември 1994 г. относно някои аспекти на социалната политика на Европейския съюз: принос към икономическата и социална конвергенция в Съюза [3], поиска от социалните партньори да се възползват от възможностите за сключване на споразумения, тъй като по правило те са по-близо до социалната действителност и до социалните проблеми; като има предвид, че в Мадрид членовете на Европейския съвет, чиито държави са подписали Споразумението за социалната политика, приветстваха сключването на това рамково споразумение;(10) като има предвид, че подписалите страни пожелаха да сключат рамково споразумение, предвиждащо минимални изисквания за родителския отпуск и за отсъствието от работа поради форсмажорни обстоятелства, и препращащо към държавите-членки и/или социалните партньори за определянето на условията, при които ще се предоставя родителският отпуск, с оглед да се вземе предвид конкретната ситуация, включително семейната политика, съществуваща във всяка една държава-членка, по-специално що се отнася до условията за предоставяне на родителски отпуск и за упражняване правото на родителски отпуск;(11) като има предвид, че подходящият инструмент за прилагане на това рамково споразумение е директива по смисъла на член 189 от Договора; като има предвид, че тя е задължителна за държавите-членки, по отношение на резултата, който трябва да се постигне, но им оставя избора на формата и методите;(12) като има предвид, че в съответствие с принципа на субсидиарността и принципа на пропорционалността, изложени в член 3б от Договора, целите на настоящата директива не могат да бъдат достатъчно добре постигнати от държавите-членки и следователно могат да бъдат по-успешно осъществени от Общността; като има предвид, че настоящата директива се ограничава до минимума, който се изисква за постигане на тези цели и не превишава необходимото за осъществяването им;(13) като има предвид, че Комисията при изготвянето на предложението си за директива е взела предвид представителния статут на подписващите страни, техния мандат, законността на клаузите на рамковото споразумение и съобразяването със съответните разпоредби, отнасящи се до малките и средните предприятия;(14) като има предвид, че Комисията, съгласно своето Съобщение от 14 декември 1993 г. относно прилагането на Протокола за социалната политика, е уведомила Европейския парламент, като му е изпратила текста на рамковото споразумение, придружен от предложението ѝ за директива и от обяснителен меморандум;(15) като има предвид, че Комисията е уведомила също така и Икономическия и социален комитет, като му е изпратила текста на рамковото споразумение, придружен от предложението ѝ за директива и от обяснителен меморандум;(16) като има предвид, че клауза 4, точка 2 от рамковото споразумение постановява, че прилагането на разпоредбите на настоящото споразумение не представлява валидно основание за занижаване на общото равнище на закрила на работниците, в областта на приложение на настоящото споразумение. Това не накърнява правото на държавите-членки и/или социалните партньори да разработват различни законови, подзаконови или договорни разпоредби, в светлината на променящите се обстоятелства (включително въвеждането на непрехвърляемост), стига да се спазват минималните изисквания, предвидени в настоящото споразумение;(17) като има предвид, че Хартата на Общността за основните социални права на работниците признава важността на борбата срещу всички форми на дискриминация, по-специално на основаната на пол, цвят на кожата, раса, убеждения и религия;(18) като има предвид, че член Е, параграф 2 от Договора за Европейския съюз предвижда, че: "Съюзът зачита основните права така, както са гарантирани от Европейската конвенция за защита на правата на човека и основните свободи, подписана в Рим на 4 ноември 1950 г., и така, както произтичат от конституционните традиции, общи за държавите-членки, като основни принципи на правото на Общността";(19) като има предвид, че държавите-членки могат да поверят на социалните партньори прилагането на настоящата директива по тяхно съвместно искане, при условие че държавите-членки предприемат всички необходими мерки за гарантиране на резултатите, наложени от настоящата директива по всяко едно време;(20) като има предвид, че прилагането на рамковото споразумение допринася за постигането на целите, цитирани в член 1 от Споразумението за социалната политика,ПРИЕ НАСТОЯЩАТА ДИРЕКТИВА:Член 1Прилагане на рамковото споразумениеЦелта на настоящата директива е да придаде задължителна сила на приложеното рамково споразумение за родителски отпуск, сключено на 14 декември 1995 г. между общите междуотраслови организации (UNICE, CEEP и ЕКП).Член 2Заключителни разпоредби1. Държавите-членки въвеждат необходимите законови, подзаконови и административни разпоредби, за да се съобразят с настоящата директива, най-късно до 3 юни 1998 г. или гарантират, че най-късно до тази дата социалните партньори ще въведат необходимите мерки чрез колективен трудов договор, като държавите-членки се задължават да вземат всички необходими мерки, които им дават възможност по всяко едно време да бъдат в състояние да гарантират резултатите, наложени от настоящата директива. Те незабавно информират Комисията за това.2. Държавите-членки могат да разполагат с допълнителен срок от не повече от една година, ако това е необходимо с оглед на особени затруднения или на прилагането чрез колективен трудов договор.Те трябва незабавно да информират Комисията за тези обстоятелства.3. Когато държавите-членки приемат мерките съгласно параграф 1, последните съдържат позоваване на настоящата директива или позоваването се извършва при официалното им публикуване. Условията и редът на позоваване се определят от държавите-членки.Член 3Адресати на настоящата директива са държавите-членки.Съставено в Люксембург на 3 юни 1996 година.За СъветаПредседателТ. Treu[1] ОВ С 333, 9.12.1983 г., стр. 6.[2] ОВ С 316, 27.11.1984 г., стр. 7.[3] ОВ С 368, 23.12.1994 г., стр. 6.--------------------------------------------------19960603ПРИЛОЖЕНИЕ19960603Рамково споразумение за родителския отпускПРЕАМБЮЛПриложеното рамково споразумение представлява инициатива на UNICE, CEEP и ЕКП за установяване на минимални изисквания за родителския отпуск и за отсъствието от работа поради форсмажорни обстоятелства, като важно средство за съвместяване на професионалния и семейния живот и за насърчаване на равните възможности и на равното третиране на мъжете и жените.UNICE, CEEP и ЕКП се обръщат към Комисията с искане да представи това рамково споразумение пред Съвета за приемане на решение на Съвета, по силата на което тези минимални изисквания да станат задължителни за държавите-членки на Европейската общност, с изключение на Обединеното кралство Великобритания и Северна Ирландия.I. ОБЩИ СЪОБРАЖЕНИЯ(1) Като взе предвид Споразумението за социалната политика, приложено към Протокола за социалната политика, приложен към Договора за създаване на Европейската общност, и по-специално член 3, параграф 4 и член 4, параграф 2 от него,(2) като има предвид, че член 4, параграф 2 от Споразумението за социалната политика предвижда споразуменията, сключени на общностно равнище, да бъдат прилагани по съвместно искане на подписалите страни чрез решение на Съвета по предложение на Комисията;(3) като има предвид, че Комисията обяви своето намерение да предложи мярка на Общността за съвместяване на професионалния и семейния живот;(4) като има предвид, че Хартата на Общността за основните социални права предвижда в тоука 16, отнасяща се до равното третиране, че следва да се разработят такива мерки, които да позволят на мъжете и жените да съвместяват своите професионални и семейни задължения;(5) като има предвид, че Резолюцията на Съвета от 6 декември 1994 г. признава, че една ефективна политика за равенство във възможностите предполага цялостна интегрирана стратегия, която води до по-добра организация на работното време и до по-голяма гъвкавост, както и до по-лесно завръщане към професионалния живот, и отбелязва важната роля на социалните партньори в тази област, както и при предоставянето на възможност на мъжете и на жените да съвместяват своите професионални и семейни задължения;(6) като има предвид, че мерките за съвместяване на професионалния и семейния живот следва да насърчават въвеждането на нови, гъвкави методи за организиране на работата и времето, които да отговарят по-добре на променящите се нужди на обществото и които трябва да взимат предвид нуждите, както на предприятията, така и на работниците;(7) като има предвид, че семейната политика трябва да се разглежда в контекста на демографските промени, на последиците от застаряването на населението, на преодоляването на различията между поколенията и на насърчаването на участието на жените на пазара на труда;(8) като има предвид, че мъжете трябва да бъдат насърчавани да поемат равен дял от семейните задължения, например да бъдат насърчавани да вземат родителския отпуск, чрез такива средства, каквито са програмите за повишаване на информираността;(9) като има предвид, че настоящото споразумение е рамково споразумение, въвеждащо минимални изисквания и разпоредби за родителския отпуск, различен от отпуска по майчинство, както и за отсъствието от работа поради форсмажорни обстоятелства, и препращащо към държавите-членки и социалните партньори за създаването на условия за ползването на родителския отпуск, както и на подробни правила за прилагането му с оглед отчитането на положението във всяка една държава-членка;(10) като има предвид, че държавите-членки следва да осигурят предоставянето на обезщетенията в натура в случаите при осигуряване срещу болест да продължи по време на минималния период на родителския отпуск;(11) като има предвид, че държавите-членки трябва също така, където е подходящо според националните условия, и като се вземе предвид състоянието на бюджета, да предвидят запазването на съответното равнище на обезщетенията от социалното осигуряване, полагащи се по време на минималния период на родителски отпуск;(12) като има предвид, че настоящото споразумение взема предвид необходимостта от подобряване на изискванията в областта на социалната политика, от засилване конкурентоспособността на икономиката на Общността и от избягване налагането на административни, финансови и правни ограничения по начин, който би попречил на създаването и развитието на малките и средните предприятия;(13) като има предвид, че социалните партньори са в най-благоприятно положение за намиране на решения, които съответстват на нуждите, както на работодателите, така и на работниците и, следователно, трябва да им се предостави особена роля за въвеждането в действие и за прилагането на настоящото споразумение.ПОДПИСАЛИТЕ СТРАНИ СЕ СПОРАЗУМЯХА ЗА СЛЕДНОТО:II. СЪДЪРЖАНИЕКлауза 1: Предмет и приложно поле1. Настоящото споразумение съдържа минимални изисквания, предназначени да улеснят съвместяването на родителските и професионалните задължения на работещите родители.2. Настоящото споразумение се прилага по отношение на всички работници, мъже и жени, които работят по трудов договор или трудово правоотношение, така както са определени от закона, от колективните трудови договори или от установената практика във всяка една държава-членка.Клауза 2: Родителски отпуск1. Настоящото споразумение предоставя, при условията на клауза 2.2, на работниците мъже и жени, индивидуално право на родителски отпуск на основание на раждане или осиновяване на дете, за да им се даде възможност да се грижат за това дете поне три месеца, докато то достигне до определена възраст, но не повече от 8 години, който отпуск се определя от държавите-членки и/или от социалните партньори.2. С цел да се насърчава равенството във възможностите и равното третиране на мъжете и жените, страните по това споразумение смятат, че предоставянето на правото на родителски отпуск, предвидено в клауза 2.1 трябва по принцип да бъде непрехвърляемо.3. Условията за ползване и подробните правила за прилагане на родителския отпуск се определят от закона и/или от колективните трудови договори в държавите-членки, като се спазват минималните изисквания на настоящото споразумение. Държавите-членки и/или социалните партньори могат, по-специално:a) да решават дали родителският отпуск да се дава въз основа на пълно или непълно работно време, на части или под формата на система на кредити от време;б) да поставят като условие за предоставяне на родителския отпуск наличието на определен период, през който лицето е работило на дадено място и/или да има трудов стаж, който не надхвърля една година;в) да приспособят условията за ползване и подробните правила за прилагане на родителския отпуск към специфичните условия на осиновяването;г) да установят сроковете за предизвестие, което работникът отправя до работодателя, когато упражнява правото си на родителски отпуск, като се посочват началото и краят на периода на отпуска;д) да определят обстоятелствата, при които работодателят, след консултации, в съответствие с националното законодателство, с колективните трудови договори и с установената практика, има право да отлага предоставянето на родителския отпуск по основателни причини, свързани с работата на предприятието (например: когато работата има сезонен характер, когато за периода на предизвестие не може да се намери заместник, когато значителен брой работници са поискали родителски отпуск по едно и също време, когато дадена длъжност е от стратегическо значение). Всеки проблем, който може да възникне във връзка с прилагането на тази клауза, се разрешава в съответствие с националното законодателство, с колективните трудови договори и с установената практика;е) в добавка към буква д) да разрешават специфични правила, съобразени с изискванията за функционирането и устройството на малките предприятия.4. За да гарантират на работниците, че могат да упражнят правото си на родителски отпуск, държавите-членки и/или социалните партньори предприемат необходимите мерки за закрила на работниците срещу уволнение поради подаване на молба за ползване, или поради фактическото ползване на родителския отпуск, в съответствие с националното законодателство, с колективните трудови договори или с установената практика.5. В края на родителския отпуск работниците имат право да се върнат на същата длъжност или, ако това не е възможно, на равностойна или подобна работа, съответстваща на трудовия им договор или на трудовото им правоотношение.6. Права, придобити или в процес на придобиване от работника, към датата, на която започва родителският отпуск, се запазват като такива до края на родителския отпуск. В края на родителския отпуск тези права се запазват, включително и всички промени, произтичащи от националното законодателство, от колективните трудови договори или от установената практика.7. Държавите-членки и/или социалните партньори определят статута на трудовия договор или на трудовото правоотношение за периода на родителския отпуск.8. Всички въпроси, свързани със социалното осигуряване по отношение на настоящото споразумение, се обсъждат и решават от държавите-членки, в съответствие с националното законодателство, като се взема предвид значението на непрекъсваемостта на правото на обезщетения по различните схеми на социално осигуряване, и по-специално на здравното осигуряване.Клауза 3: Отсъствие от работа поради форсмажорни обстоятелства1. Държавите-членки и/или социалните партньори предприемат необходимите мерки, за да разрешат на работниците да отсъстват от работа поради форсмажорни обстоятелства в съответствие с националното законодателство, с колективните трудови договори и/или с установената практика, по неотложни семейни причини, в случай на заболяване или инцидент, които налагат незабавното присъствие на работника.2. Държавите-членки и/или социалните партньори могат да конкретизират условията и подробните правила за прилагане на клауза 3.1 и да ограничат това право до определен период, за дадена година и/или за даден случай.Клауза 4: Заключителни разпоредби1. Държавите-членки могат да прилагат или да въведат по-благоприятни разпоредби от тези, предвидени в настоящото споразумение.2. Прилагането на разпоредбите на настоящото споразумение не представлява валидно основание за понижаване на общото равнище на закрила на работниците в областта на приложение на настоящото споразумение. Това не накърнява правото на държавите-членки и/или на социалните партньори да приемат различни законови, подзаконови или договорни разпоредби в светлината на променящите се обстоятелства (включително и въвеждането на непрехвърляемост), стига да са спазени минималните изисквания, предвидени в настоящото споразумение.3. Настоящото споразумение не накърнява правото на социалните партньори да сключват, на подходящо равнище, включително на европейско равнище, споразумения за адаптиране и/или допълване на разпоредбите на настоящото споразумение, с цел да се вземат предвид конкретните обстоятелства.4. Държавите-членки въвеждат необходимите законови, подзаконови и административни разпоредби, за да приведат законодателството си в съответствие с решението на Съвета, най-късно до две години след неговото приемане, или да гарантират, че социалните партньори [1] ще вземат необходимите мерки, по силата на споразумение, до края на този период. Държавите-членки могат, ако е необходимо, за да се вземат предвид особените затруднения или прилагането чрез колективен трудов договор, да разполагат максимум с една допълнителна година, за да приведат законодателството си в съответствие с настоящото решение.5. Предотвратяването и уреждането на спорове и жалби, произтичащи от прилагането на настоящото споразумение, се извършва в съответствие с националното законодателство, с колективните трудови договори и с установената практика.6. Без да се засягат съответните правомощия на Комисията, на националните съдилища и на Европейския съд, всеки въпрос, свързан с тълкуването на настоящото споразумение, на европейско равнище, следва първо да се препрати от Комисията на подписалите страни, които да дадат своето становище.7. Подписалите страни преразглеждат прилагането на настоящото споразумение, пет години след датата на решението на Съвета, ако това бъде поискано от една от страните по това споразумение.Съставено в Брюксел на 14 декември 1995 година.Fritz Verzetnitsch,Председател на ЕКПEmilio Gabaglio,Генерален секретар на ЕКПЕКПBoulevard Émile Jacqmain 155B-1210 BruxellesAntonio Castellano Auyanet,Председател на CEEPRoger Gourvès,Генерален секретар на CEEPCEEPrue de la Charité 15B-1040 BruxellesFrançois Perigot,Председател на UNICEZygmunt Tyszkiewicz,Генерален секретар на UNICEUNICErue Joseph II 40B-1040 Bruxelles[1] По смисъла на член 2, параграф 4 от Споразумението за социална политика.--------------------------------------------------


title: Директива 96/16/ЕО на Съвета от 19 март 1996 година относно статистическите изследвания на млякото и млечните продукти

text:
Важна правна забележка

|

31996L0016

Официален вестник n° L 078 , 28/03/1996 стр. 0027 - 0029 специално чешко издание глава 3 том 18 стр. 492  - 494 специално испанско издание глава 3 том 18 стр. 492  - 494 специално унгарско издание глава 3 том 18 стр. 492  - 494 специално литвийско издание глава 3 том 18 стр. 492  - 494 LV.ES глава 3 том 18 стр. 492  - 494 MT.ES глава 3 том 18 стр. 492  - 494 PL.ES глава 3 том 18 стр. 492  - 494 SK.ES глава 3 том 18 стр. 492  - 494 специално словенско издание глава 3 том 18 стр. 492  - 494

		19960319Директива 96/16/ЕО на Съветаот 19 март 1996 годинаотносно статистическите изследвания на млякото и млечните продуктиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като има предвид, че Директива 72/280 ЕИО от 31 юли 1972 г. относно статистическите изследвания на млякото и млечните продукти, които държавите-членки следва да извършват [3] е претърпяла няколко изменения; като има предвид, че в светлината на новите изменения в интерес на постигането на прозрачност е разпоредбите на посочената директива да бъдат преформулирани;като има предвид, че с оглед изпълняване на задълженията си по Договора и по разпоредбите на Общността за общата организация за пазара на млякото и млечните продукти Комисията се нуждае от надеждна информация относно производството и употребата на мляко и редовна, надеждна текуща информация за доставянето на мляко в предприятията, които третират или преработват мляко, и относно производството на млечни продукти в държавите-членки;като има предвид, че изследванията на производството и употребата на мляко в земеделското стопанство следва да се извършват в съответствие с единни критерии и по-детайлно и че във всички държави-членки следва да се извършват месечни изследвания в млекопреработвателните предприятия;като има предвид, че с оглед постигането на сравними резултати следва да бъдат установени общи критерии по отношение на обхвата на изследването, характеристиките, които трябва да бъдат наблюдавани, и процедурата на изследването;като има предвид, че опитът, придобит в прилагането на предишните правила, е показал, че би било полезно разпоредбите да бъдат опростени, и по специално чрез премахване на изискването за предоставяне на седмични резултати;като има предвид, че с оглед нарастващото значение на съдържанието на млечния белтък в млечните продукти следва да се вземат съответните мерки;като има предвид, че с оглед улесняване на прилагането на разпоредбите на настоящата директива е целесъобразно да продължава тясното сътрудничество между държавите-членки и Комисията, по-специално в рамките на Постоянния комитет за земеделска статистика, създаден с Решение 72/279/ЕИО [4],ПРИЕ НАСТОЯЩАТА ДИРЕКТИВА:Член 1Държавите-членки:1. изследват отчетните единици, определени в член 2, за получаване на данните, посочени в член 4, и уведомяват Комисията ежемесечно, годишно и на три години за резултатите;2. провеждат годишни изследвания на производството на мляко и употребата му в земеделските стопанства, в съответствие с процедурата, установена в член 7;3. при съгласие от страна на Комисията могат да използват данни и от други официални източници.Член 2Изследванията, посочени в член 1, параграф 1, обхващат:1. предприятията или земеделските стопанства, които купуват пълномаслено мляко или, в определени случаи, млечни продукти пряко от земеделските стопанства или от предприятията, посочени в точка 2, с оглед преработката им в млечни продукти;2. предприятията, които събират мляко или сметана с цел да го предадат изцяло или отчасти, без каквато и да било преработка, на предприятията, посочени в точка 1.Държавите-членки вземат всички необходими мерки за предотвратяване, доколкото е възможно, на дублирането на резултати.Член 31. За целите на настоящата директива "мляко" означава млякото от крави, овце, кози и биволици. Месечните изследвания, посочени в член 4, параграф 1, буква а), обхващат само кравето мляко и продукти, произвеждани изключително от краве мляко.2. Списъкът на млечните продукти, включени в обхвата на изследванията, се приема в съответствие с процедурата, установена в член 7. Този списък може да се изменя в съответствие със същата процедура.3. Стандартните дефиниции, които следва да се използват за съобщаване на резултатите за различните продукти, се формулират в съответствие с процедурата, посочена в член 7.Член 41. Изследванията, посочени в член 1, параграф 1, трябва най-малкото да дават възможност за предоставяне на информацията, посочена в букви а), б) и в) по-долу.Въпросниците се съставят по начин, по който да се избягва дублирането.Информацията се отнася до:а) ежемесечно:i) количеството мляко и масленото съдържание на събраните мляко и сметана и съдържаниeто на белтъка в събраното краве мляко;ii) количеството на определени продукти от прясно мляко, преработени и налични за доставка, и на някои произведени млечни продукти;б) годишно:i) количеството, масленото и белтъчното съдържание на наличното мляко и сметана;ii) количеството продукти от прясно мляко, преработени и налични за доставка, и на други произведени млечни продукти, с разбивка по вид;iii) употребата на суровини под формата на пълномаслено и обезмаслено мляко и количеството мазнини, използвани при производството на млечни продукти;в) на три години (считано от 31 декември 1997 г.):броя на изследваните единици, посочени в член 2, с разбивка по класове по големина.2. В срок три години от влизане в сила на настоящата директива, с оглед анализиране на възможността за включване към посочената в буква б) годишна статистическа информация на белтъчното съдържание на основните млечни продукти, през съответния период държавите-членки провеждат пилотни проучвания или изследвания за постигане на тази цел. В съответствие с процедурата, посочена в член 7, Комисията съставя работна програма за всяка една от трите години.Държавите-членки представят ежегодно на Комисията отчет за изпълнение на тази програма, включително наличните статистически данни и информацията, необходима за тълкуването им.Член 51. Без да се засяга втора алинея, изследванията, посочени в член 1, параграф 1, са изчерпателни в случая с млечните продукти, които представляват най-малко 95 % от кравето мляко, събрано от държавата-членка, като балансът се изчислява на базата на представителни извадки или други източници.Държавите-членки могат да провеждат месечните изследвания, посочени в член 4, параграф 1, буква a), под формата на извадкови изследвания. В този случай статистически допустимата грешка не трябва да надвишава 1 % от общата събрана на национално ниво информация (с доверителен интервал 68 %).2. Държавите-членки взимат всички необходими мерки, за да получат пълни и достатъчно точни резултати. Те представят пред Комисията под формата на методологичен отчет цялата информация, даваща възможност за точност на резултатите, изпратени за оценяване, и по-специално:а) използваните въпросници;б) мерките, взети за избягване на двойно преброяване;в) методите, използвани за преобразуване и прехвърляне на данните от анкетните карти в таблиците на Общността.Методологичните отчети, достъпността и надеждността на данните и всякакви други въпроси, свързани с прилагането на настоящата директива, се разглеждат подробно веднъж годишно от съответната работна група на Постоянния комитет за земеделска статистика. Първият методологичен отчет се предава на Комисията най-късно до края на годината след влизане в сила на настоящата директива.Член 61. Таблиците за предаване на данните се изготвят в съответствие с процедурата, установена в член 7.Тези таблици могат да бъдат изменяни в съответствие със същата процедура.2. Държавите-членки предават резултатите, посочени в параграф 3, включително информацията, считана за поверителна по силата на националното законодателство или правилата, прилагани по отношение на поверителност на статистическата информация, в съответствие с разпоредбите на Регламент (Евратом, ЕИО) № 1588/90 на Съвета от 11 юни 1990 г. относно предаването на Статистическата служба на Европейските общности на поверителна статистическа информация [5].3. След обобщаване на информацията държавите-членки изпращат на Комисията възможно най-скоро, и най-късно до:а) четиридесет и пет дни след края на месеца на предаване на отчета месечните резултати, посочени в член 4, параграф 1, буква а);б) през месец юни на годината, следваща годината на предаване на отчета;- годишните резултати, посочени в член 4, параграф 1, буква б);- отчета за изпълнението, посочен в член 4, параграф 2;в) през месец септември на годината, следваща датата на предаване на отчета, резултатите, посочени в член 1, параграф 2 и член 4, параграф 1, буква в).4. Комисията обединява информацията, изпратена от държавите-членки, и ги уведомява за общите резултати.Член 71. Когато се прави позоваване на процедурата, установена в настоящия член, председателят на Постоянния комитет за земеделска статистика (наричан по-долу "комитетът") отнася въпроса до комитета по собствена инициатива или по искане на представител от държава-членка.2. Представителят на Комисията представя на комитета проект на мерките, които следва да се вземат. Комитетът представя становището си по проектомерките в срок, който председателят определя в съответствие със спешността на въпроса. Становището се приема с мнозинството, посочено в член 148, параграф 2 от Договора, в случай че Съветът трябва да взима решения по предложение на Комисията. Гласовете на представителите на държавите-членки в комитета се претеглят по начина, установен в този член. Председателят не гласува.3. а) Комисията приема предвидените мерки, ако те съответстват на становището на комитета.б) В случай че предвидените мерки не съответстват на становището на комитета или че не е представено такова становище, Комисията незабавно представя на Съвета предложение във връзка с мерките, които следва да се вземат. Съветът действа с квалифицирано мнозинство.в) В случай че при изтичането на тримесечен срок от датата на отнасяне на предложението до Съвета Съветът не е предприел действие, предложените мерки се приемат от Комисията.Член 8Комисията представя на Съвета доклад за опита, придобит от прилагането на настоящата директива, не по-късно от 1 юли 1999 г. Същевременно тя представя по-специално резултатите от анализа, посочен в член 4, параграф 2, придружен, при необходимост, от предложения, свързани с определения период.Член 91. Директива 72/280/ЕИО се отменя от 1 януари 1997 г.2. Препратките към отменената Директива 72/280/ЕИО се приемат като отнасящи се към настоящата директива.Член 101. Държавите-членки приемат необходимите законови, подзаконови и административни разпоредби, за да се съобразят с настоящата директива преди 1 януари 1997 г. Те незабавно уведомяват Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки уведомяват Комисията за текста на основните разпоредби на вътрешното законодателство, които са приели в областта, регулирана от настоящата директива.Член 11Настоящата директива влиза в сила на двадесетия ден от датата на публикуването ѝ в Официален вестник на Европейските общности.Член 12Адресати на настоящата директива са държавите-членки.Съставено в Брюксел на 19 март 1996 година.За СъветаПредседателW. Luchetti[1] ОВ С 321, 1.12.1995 г., стр. 6.[2] ОВ С 32, 5.2.1996 г.[3] ОВ L 179, 7.8.1972 г., стр. 2. Директива, последно изменена с Акта за присъединяване от 1994 г.[4] ОВ L 179, 7.8.1972, стр. 1.[5] ОВ L 151, 15.6.1990 г., стр. 1.--------------------------------------------------


title: Директива 2014/102/ЕС на Съвета от 7 ноември 2014 година за адаптиране на Директива 2013/34/ЕС на Европейския парламент и на Съвета относно годишните финансови отчети, консолидираните финансови отчети и свързаните доклади на някои видове предприятия поради присъединяването на Република Хърватия  Текст от значение за ЕИП

text:
               21.11.2014

               BG

               Официален вестник на Европейския съюз

               L 334/86

         ДИРЕКТИВА 2014/102/ЕС НА СЪВЕТА
   от 7 ноември 2014 година
   за адаптиране на Директива 2013/34/ЕС на Европейския парламент и на Съвета относно годишните финансови отчети, консолидираните финансови отчети и свързаните доклади на някои видове предприятия поради присъединяването на Република Хърватия
   (текст от значение за ЕИП)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Акта за присъединяване на Хърватия, и по-специално член 50 от него,
   като взе предвид предложението на Европейската комисия,
   като има предвид, че:

               (1)

               Съгласно член 50 от Акта за присъединяване на Хърватия, когато актове на институциите, приети преди присъединяването, изискват адаптация, дължаща се на присъединяването, и необходимите адаптации не са предвидени в Акта за присъединяване или в неговите приложения, Съветът, с квалифицирано мнозинство, по предложение на Комисията приема необходимите за целта актове, ако първоначалният акт не е приет от Комисията.

               (2)

               Съответните видове хърватски предприятия следва да бъдат вмъкнати в приложение I и приложение II към Директива 2013/34/ЕС на Европейския парламент и на Съвета (1), за да се осигури адекватно прилагане на предписаните в посочената директива мерки за координиране в Хърватия. Приложното поле на измененията следва да се ограничи до техническите адаптации, които се налагат поради присъединяването на Хърватия.

               (3)

               Поради това Директива 2013/34/ЕС следва да бъде съответно изменена,

         ПРИЕ НАСТОЯЩАТА ДИРЕКТИВА:
   Член 1
   Директива 2013/34/ЕС се изменя, както е посочено в приложението към настоящата директива.
   Член 2
   1.   В срок до 20 юли 2015 г. държавите членки въвеждат в сила законовите, подзаконовите и административните разпоредби, необходими за изпълнението на настоящата директива. Те незабавно информират Комисията за това.
   Държавите членки могат да предвидят мерки, според които посочените в първата алинея изисквания да бъдат приложени първо по отношение на финансовите отчети за финансовите години, започващи на 1 януари 2016 г. или през календарната 2016 г.
   В приетите от държавите членки мерки се съдържа позоваване на настоящата директива или то съпътства официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните мерки от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след деня на публикуването ѝ в Официален вестник на Европейския съюз.
   Член 4
   Адресати на настоящата директива са държавите членки.

      Съставено в Брюксел на 7 ноември 2014 година.

            За Съвета

            Председател

         P. C. PADOAN

      (1)  Директива 2013/34/ЕС на Европейския парламент и на Съвета от 26 юни 2013 г. относно годишните финансови отчети, консолидираните финансови отчети и свързаните доклади на някои видове предприятия и за изменение на Директива 2006/43/ЕО на Европейския парламент и на Съвета и за отмяна на Директиви 78/660/ЕИО и 83/349/ЕИО на Съвета (ОВ L 182, 29.6.2013 г., стр. 19).

      ПРИЛОЖЕНИЕ
      Директива 2013/34/ЕС се изменя, както следва:

                  1.

                  В приложение I след вписването за Франция се вмъква следното:

                              „—

                              Хърватия:
                              dioničko društvo, društvo s ograničenom odgovornošću;“

                        .

                  2.

                  В приложение II след вписването за Франция се вмъква следното:

                              „—

                              Хърватия:
                              javno trgovačko društvo, komanditno društvo, gospodarsko interesno udruženje;“

                        .


title: Директива 2001/90/EO на Комисията от 26 октомври 2001 година относно седмо адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (креозот)Текст от значение за ЕИП.

text:
               13/ 31

               BG

               Официален вестник на Европейския съюз

               173

         32001L0090

               L 283/41

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2001/90/EO НА КОМИСИЯТА

   от 26 октомври 2001 година
   относно седмо адаптиране към техническия прогрес на приложение I към Директива 76/769/ЕИО на Съвета за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (креозот)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (1), последно изменена с Директива 2001/41/ЕО на Европейския Парламент и на Съвета (2), и по-специално член 2а от нея, въведен с Директива 89/678/ЕИО на Съвета (3),
   като има предвид, че:

               (1)

               Директива 94/60/ЕО на Европейския парламент и на Съвета от 20 декември 1994 г. относно четиринадесето изменение на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати (4), поставя известни ограничения пред пускането на пазара и употребата на креозот.

               (2)

               Едно неотдавнашно проучване (5) стигна до заключението, че креозот притежава по-голям потенциал за причиняване на рак, отколкото е било смятано преди.

               (3)

               Проучването беше представено на Научния комитет по токсичност, екотоксичност и околната среда (НКТЕОС) за детайлно разглеждане (6) и НКТЕОС заключи, че проучването е добре замислено и че има научни доказателства в подкрепа на това становище, и че се създава риск от рак за потребителите на креозот със съдържание на бензо-а-пирен (BaP), по-ниско от 0,005 % по маса и/или от дървен материал, съдържащ такъв креозот, и, че високата степен на риска дава ясно основание за безпокойство.

               (4)

               Един анализ на предимствата и недостатъците на допълнителни ограничения на предлагането на пазара и употребата на креозот (7) стигна до извода, измежду другите неща, че по-голямата част от употребявания в промишлеността креозот в границите на Общността вече е със съдържание по-малко от 0,005 % BaP по маса, и посочва, че рисковете за здравето от такъв креозот и/или дървен материал, съдържащ такъв креозот, имат тенденцията да са ниски в промишлено приложение.

               (5)

               Директива 98/8/ЕО на Европейския Парламент и на Съвета от 16 февруари 1998 г. относно пускането на пазара на биоцидни продукти (8) ще хармонизира разрешаването на биоциди на европейско ниво, а Регламент (ЕО) № 1896/2000 на Комисията от 7 септември 2000 г. относно първата фаза на програмата, посочена в член 16, параграф 2 на Директива 98/8/ЕО на Европейския Парламент и на Съвета относно биоцидни продукти (9), изисква консервантите на дърво да бъдат оценени като приоритет в програмата за преглед, предвидена в Директива 98/8/ЕО. Докато се чака хармонизирането на правилата по Директива 98/8/ЕО, е необходимо ограниченията за креозот да се адаптират към техническия прогрес.

               (6)

               Настоящата директива не засяга Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (10), предвиждаща минимални изисквания за защита на работниците, както и към базираните на нея специални директиви по смисъла на член 16, параграф 1 от тази директива и по-конкретно Директива 90/394/ЕИО на Съвета от 28 юни 1990 г. за защита на работниците от рискове, свързани с експозицията на канцерогени по време на работа (11) и Директива 98/24/ЕО на Съвета от 7 април 1998 г. за опазване на здравето и безопасността на работниците от рисковете, свързани с химични агенти на работното място (12).

               (7)

               Мерките, предвидени в настоящата директива, са в съответствие със становището на Комитета за адаптиране към техническия прогрес на директивите за премахване на техническите пречки пред търговията с опасни вещества и препарати,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 76/769/ЕИО се адаптира към техническия прогрес, както е предвидено в приложението към настоящата директива.
   Член 2
   1.   Държавите-членки приемат и публикуват разпоредбите, необходими, за да се съобразят с настоящата директива, най-късно до 31 октомври 2002 г. Те незабавно информират Комисията за това. Те прилагат тези разпоредби най-късно до 30 юни 2003 г.
   2.   Когато държавите-членки приемат тези разпоредби, в тях се съдържат позоваване до настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила в деня на публикуването ѝ в Официален вестник на Европейските общности.
   Член 4
   Адресати на настоящата директива са държавите-членки.

      Съставено в Брюксел на 26 октомври 2001 година.

            За Комисията

         Erkki LIIKANEN

            Член на Комисията

      (1)  ОВ L 262, 27.9.1976 г., стр. 24.

      (2)  ОВ L 194, 18.7.2001 г., стр. 36.

      (3)  ОВ L 398, 30.12.1989 г., стр. 24.

      (4)  ОВ L 365, 31.12.1994 г., стр. 1.

      (5)  Проучване на два продукта от каменовъглена смола за способността им да причиняват рак на кожата чрез продължителното им епидермално прилагане в мъжки мишки CD-1 (78 седмици), окончателен доклад, изготвен от Фраунхофер Институт по токсичност и изследване на аерозолите (Хановер, Германия).

      (6)  Становище относно риска от рак за потребителите, създаван от креозот, съдържащ по-малко от 50 ppm бензо-[a]-пирен и/или от дървен материал, третиран с такъв креозот, и оценка на съответната степен на риска, изразено на Осмата пленарна среща на НКТЕОС. Брюксел, 4 март 1999 г.
   Интернет: http://europa.eu.int/comm/food/fs/sc/sct/out29-en.html

      (7)  Анализ на предимствата и недостатъците на ограниченията на предлагането на пазара и употребата на креозот. Риск енд Полиси Аналистс Лимитид, (Норфолк, Англия).

      (8)  ОВ L 123, 24.4.1998 г., стр. 1.

      (9)  ОВ L 228, 8.9.2000 г., стр. 6.

      (10)  ОВ L 183, 29.6.1989 г., стр. 1.

      (11)  ОВ L 196, 26.7.1990 г., стр. 1.

      (12)  ОВ L 131, 5.5.1998 г., стр. 11.
   ПРИЛОЖЕНИЕ
   В приложение I към Директива 76/769/ЕИО точка 32 се заменя със следното:

                              „32.

                              Вещества или препарати, съдържащи едно или повече от следните вещества:

                                          а)

                                          креозот
                                          EINECS No 232-287-5
                                          CAS No 8001-58-9

                                          б)

                                          креозотно масло
                                          EINECS No 263-047-8
                                          CAS No 61789-28-4

                                          в)

                                          дестилати (каменовъглен катран), нафталинови масла
                                          EINECS No 283-484-8
                                          CAS No 84650-04-4

                                          г)

                                          креозотно масло, аценафтенова фракция
                                          EINECS No 292-605-3
                                          CAS No 90640-84-9

                                          д)

                                          дестилати (каменовъглен катран), горни
                                          EINECS No 266-026-1
                                          CAS No 65996-91-0

                                          е)

                                          антраценово масло
                                          EINECS No 292-602-7
                                          CAS No 90640-80-5

                                          ж)

                                          катранени киселини, от необработени каменни въглища
                                          EINECS No 266-019-3
                                          CAS No 65996-85-2

                                          з)

                                          креозот, дървесен
                                          EINECS No 232-419-1
                                          CAS No 8021-39-4

                                          и)

                                          нискотемпературно катранено масло, алкално
                                          EINECS No 310-191-5
                                          CAS No 122384-78-5

                              1.

                              Не могат да се използват за третиране на дърво. Освен това, третирано по този начин дърво, не може да се пуска на пазара.

                              2

                              Все пак, като дерогация:

                                          i)

                                          Отнася се за вещества и препарати: те могат да се използват за третиране на дърво в промишлени инсталации или от професионалисти, обхващани от законодателството на Общността по защитата на работниците за повторно третиране на място, само ако те съдържат:

                                                      а)

                                                      бензо-а-пирен с концентрация под 0,005 % по маса;

                                                      б)

                                                      и водоекстрахируеми феноли с концентрация под 0,003 % по маса.

                                                Такива вещества и препарати за употреба за третиране на дърво в промишлени инсталации или от професионалисти:

                                                      —

                                                      могат да се пускат на пазара само в разфасовки с капацитет, равен 20 литра или повече,

                                                      —

                                                      не могат да се продават на потребители.

                                                Без да се засяга приложението на другите разпоредби на Общността, отнасящи се до класификацията, опаковането и етикетирането на опасни вещества и препарати, опаковките на подобни вещества и препарати трябва да се маркират четливо и неизличимо:
                                          „Само за употреба в промишлени инсталации или професионално третиране“;

                                          ii)

                                          Отнася се за дърво, третирано в промишлени инсталации и от професионалисти съгласно точка i), което се пуска на пазара за първи път и се третира повторно на място: това се разрешава само за професионални и промишлени приложения, напр. Железопътни трасета, електропроводи и телекомуникации, за огради, за селскостопански цели (напр. колове за подпиране на дръвчета) и в пристанища и водни пътища;

                                          iii)

                                          Отнася се за дърво, третирано с вещества, дадени в точка 32, от букви а)—и) преди влизането в сила на настоящата директива: забраната в точка 1 за пускането на пазара не се прилага, когато се предлага на пазар за втора употреба.

                              3.

                              Все пак, третираното дърво, посочено в точка 2, ii) и точка 2, iii) не може да се използва:

                                          —

                                          Вътре в сгради, независимо от предназначението им,

                                          —

                                          в играчки,

                                          —

                                          в игрища,

                                          —

                                          в паркове и съоръжения за отдих и забава на открито, когато има риск от чест допир със кожата,

                                          —

                                          в производството на градински мебели като маси за екскурзия,

                                          —

                                          за производството и използването и повторното третиране на:

                                                      —

                                                      контейнер, предназначени за отглеждане на растения,

                                                      —

                                                      опаковка, която може да влезе в допир със суровини, междинни или крайни продукти, предназначени за консумация от хора или животни,

                                                      —

                                                      други материали, които могат да замърсят посочените по-горе продукти.“